Република Србија

## **ОПШТИНА ВЕЛИКА ПЛАНА**

Општинска управа

Одељење за урбанизам и грађевину,

имовинско-правне и комунално-стамбене послове

Одсек за урбанизам, грађевину

и комунално-стамбене послове

**Број:351-2147/2015-III/06**

**Датум: 16.09.2015. године**

ВЕЛИКА ПЛАНА

Општинска управа, Одељење за урбанизам и грађевину, имовинско-правне и комунално-стамбене послове, Одсек за урбанизам, грађевину и комунално-стамбене послове, **поступајући по захтеву Радоичић Тодора из Велике Плане, улица Љубе Давидовића бр.4, за издавање грађевинске дозволе за доградњу приземног пословног објекта уз постојећи стамбени објекат на локацији у Великој Плани, улица Љубе Давидовића бр.4,** на основу члана 17. Одлуке о Општинској управи Општине Велика Плана (''Међуопштински службени лист општина: Велика Плана и Смедеревска Паланка'', бр. 41/08), a по овлашћењу начелника општинске управе бр. 112–242/2009–III- од 29.07.2009. године доноси

**З А К Љ У Ч А К**

**ОДБАЦУЈЕ СЕ захтев Радоичић Тодора из Велике Плане, улица Љубе Давидовића бр.4, за издавање грађевинске дозволе за доградњу приземног пословног објекта уз постојећи стамбени објекат на локацији у Великој Плани, улица Љубе Давидовића бр.4, к.п.бр.1805/1 КО велика Плана 1, због формалних недостатака, односно због тога што подносилац захтева нема одговарајуће право у складу са чланом 135. Закона о планирању и изградњи (''Службени гласник РС'', бр. 72/09, 81/09, 64/10 –УС, 24/11, 121/12, 42/13, 50/13, 132/14 и 145/14).**

**Уколико подносилац захтева у року од 10 дана од пријема овог закључка, а најкасније у року од 30 дана од његовог објављивања на интернет страници Општине Велика Плана, поднесе усаглашени захтев и отклони све недостатке утврђене ставом 1. овог закључка, нема обавезу поновног плаћања административне таксе.**

## **О б р а з л о ж е њ е**

Радоичић Тодор из Велике Плане, улица Љубе Давидовића бр.4, поднео је дана 11.09.2015.године овом органу захтев за издавање грађевинске дозволе за доградњу приземног пословног објекта уз постојећи стамбени објекат на локацији у Великој Плани, улица Љубе Давидовића бр.4, ближе описано у диспозитиву овог решења.

Увидом у лист непокретности утврђено је да је на катастарској парцели бр.1805/1 КО Велика Плана 1 уписано право коришћења у корист Радоичић Тодора из Велике Плане.Чланом 145. ст.2 Закона о планирању и изградњи прописано је да се решење о одобрењу извођења радова издаје инвеститору који има одговарајуће право у складу са чланом 135.овог закона, а чланом 135.истог закона да се као одговарајуће право на земљишти сматра право својине, право закупа на грађевинском земљишту у јавној својини као и друга права прописана овим законом.

Обзиром да подносилац захтева нема уписано право својине на к.п.бр.1805/1 КО Велика Плана 1 то је овај орган утврдио да подносилац захтева није приложио документацију прописану наведеним законским одредбама то је овај орган утврдио да нису испуњени формални услови за издавање траженог одобрења због чега је сходно чл.27. и 28., а у вези чл.16 и чл.17 Правилника о поступку спровођења обједињене процедуре (Службени гласник РС,бр.22/2015) одлучио као у диспозитиву.

**УПУТСТВО О ПРАВНОМ СРЕДСТВУ**: Против овог закључка може се изјавити жалба Министарству грађевинарства, саобраћаја и инфраструктуре у року од 5 дана од достављања закључка, преко овог органа .

Жалба се таксира са 440,00 динара административне таксе.

|  |
| --- |
| **Начелник одељења** |
| Драгољуб Живковић, дипл.п.планер |
|  |

|  |
| --- |
| **Обрађивач:** |
| Наташа Михајловић, дип.инж.арх. |
|  |

Доставити:

-подносиоцу захтева

-архиви